V podstate to, že si používateľ môže priamo v systéme nájsť veľa rôznych príkladov na zdrojový kód v jazyku ABAP, sme si už viac krát napísali. Dnes by som k tejto téme doplnil informáciu k transakcii, ktorá obsahuje ďalšie zaujímavé príklady.
Touto transakciou je DWDM.
Práca s transakciou je celkom jednoduchá.
Najskôr je potrebné si na ľavej strane obrazovky vybrať program (klik na popis demo programu, alebo na jeho názov – stĺpec Report/Transaction).
Potom kliknutím na jednu z nižšie popísaných ikon sa vykoná určitá funkcia.
.. zobrazí sa dokumentácia k vybranému programu
.. zobrazí sa zdrojový kód k vybranému programu a následne v okne bude možné s kódom ďalej pracovať (preskúmať kód, spustiť program a podobne)